title: Directiva 97/11/CE a Consiliului din 3 martie 1997 de modificare a Directivei 85/337/CEE privind evaluarea efectelor anumitor proiecte publice și private asupra mediului

text:
               15/Volumul 03

               RO

               Jurnalul Ofícial al Uniunii Europene

               254

         31997L0011

               L 073/5

               JURNALUL OFÍCIAL AL UNIUNII EUROPENE

      DIRECTIVA 97/11/CE A CONSILIULUI

   din 3 martie 1997
   de modificare a Directivei 85/337/CEE privind evaluarea efectelor anumitor proiecte publice și private asupra mediului
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 130s alineatul (1),
   având în vedere propunerea Comisiei (1),
   având în vedere avizul Comitetului Economic și Social (2),
   având în vedere avizul Comitetului Regiunilor (3),
   hotărând în conformitate cu procedura prevăzută la articolul 189c din tratat (4),

               (1)

               întrucât Directiva 85/337/CEE a Consiliului din 27 iunie 1985 privind evaluarea efectelor anumitor proiecte publice și private asupra mediului (5) vizează furnizarea unor informații relevante autorităților competente, astfel încât acestea să poată lua decizii cu privire la un anumit proiect pe baza cunoașterii depline a unui eventual impact semnificativ al acestuia asupra mediului; întrucât procedura de evaluare este un instrument fundamental de politică de mediu, în conformitate cu articolul 130r din tratat și din al cincilea Program comunitar de politică și acțiune privind mediul și dezvoltarea durabilă;

               (2)

               întrucât, în temeiul articolului 130r alineatul (2) din tratat, politica privind mediul a Comunității se bazează pe principiul precauției și al acțiunii preventive, pe principiul corectării, cu prioritate, de la sursă a daunelor privind mediul și pe principiul „poluatorul plătește”;

               (3)

               întrucât principiile de bază în evaluarea efectelor asupra mediului trebuie armonizate și întrucât statele membre pot adopta norme mai stricte cu privire la protecția mediului;

               (4)

               întrucât experiența dobândită în evaluarea efectelor asupra mediului, conform raportului privind punerea în aplicare a Directivei 85/337/CEE, adoptată de Comisie la 2 aprilie 1993, arată că este necesar să se introducă dispoziții care vizează clarificarea, completarea și îmbunătățirea normelor privind procedura de evaluare, cu scopul de a asigura aplicarea directivei respective într-un mod din ce în ce mai armonizat și mai eficient;

               (5)

               întrucât proiectele pentru care se solicită o evaluare trebuie să facă obiectul unei cereri de autorizare; întrucât evaluarea trebuie efectuată înainte ca autorizația respectivă să fie acordată;

               (6)

               întrucât trebuie completată lista proiectelor care au efecte importante asupra mediului și care trebuie astfel supuse, în general, unei evaluări sistematice;

               (7)

               întrucât este posibil ca alte tipuri de proiecte de alte categorii să nu aibă efecte importante asupra mediului în toate cazurile; întrucât aceste proiecte trebuie evaluate în cazul în care statele membre consideră că ar putea avea efecte importante asupra mediului;

               (8)

               întrucât statele membre pot fixa praguri sau criterii pentru a determina proiectele care trebuie supuse evaluării în funcție de importanța efectelor lor asupra mediului; întrucât nu este necesar ca statele membre să supună proiectele care se situează sub aceste praguri sau în afara criteriilor fixate unei analize de la caz la caz;

               (9)

               întrucât, atunci când fixează aceste praguri sau criterii sau analizează proiectele de la caz la caz, cu scopul de a determina proiectele care trebuie supuse evaluării în funcție de importanța efectelor lor asupra mediului, statele membre trebuie să țină seama de criteriile de selecție relevante stabilite de prezenta directivă; întrucât, în conformitate cu principiul subsidiarității, statele membre sunt cele mai în măsură să aplice aceste criterii în situații concrete;

               (10)

               întrucât existența unui criteriu de localizare referitor la arii de protecție specială indicate de statele membre, în conformitate cu Directiva 79/409/CEE a Consiliului din 2 aprilie 1979 privind conservarea păsărilor sălbatice (6) și Directiva 92/43/CEE a Consiliului din 21 mai 1992 privind conservarea habitatelor naturale și a speciilor de faună și floră sălbatică (7), nu implică în mod necesar ca proiectele situate în acele zone să fie automat supuse unei evaluări în temeiul prezentei directive;

               (11)

               întrucât trebuie introdusă o procedură care să permită întreprinzătorului să obțină avizul autorităților competente cu privire la conținutul și volumul informațiilor ce trebuie obținute și furnizate în vederea evaluării; întrucât statele membre, în cadrul acestei proceduri, pot solicita întreprinzătorului să prezinte, între altele, alternative la proiectele pentru care intenționează să înainteze o cerere;

               (12)

               întrucât se dorește consolidarea dispozițiilor cu privire la evaluarea impactului asupra mediului într-un context transfrontalier pentru a ține seama de evoluțiile care au loc la nivel internațional;

               (13)

               întrucât, la 25 februarie 1991, Comunitatea a semnat Convenția privind evaluarea impactului transfrontalier asupra mediului,

         ADOPTĂ PREZENTA DIRECTIVĂ:
   Articolul 1
   Directiva 85/337/CEE se modifică după cum urmează:

               1.

               Articolul 2 alineatul (1) se înlocuiește cu următorul text:
               „(1)   Statele membre adoptă toate măsurile necesare pentru a asigura că, înaintea acordării autorizației, proiectele care ar putea avea efecte importante asupra mediului, în temeiul, inter alia, al naturii, al dimensiunii și al localizării lor, sunt supuse unei cereri de autorizare și unei evaluări a efectele lor. Aceste proiecte sunt definite la articolul 4.”

               2.

               La articolul 2 se inserează următorul alineat:
               „(2a)   Statele membre pot prevedea o procedură unică pentru a îndeplini cerințele prezentei directive și ale Directivei 96/61/CE a Consiliului din 24 septembrie 1996 privind prevenirea și controlul integrat al poluării (8).

               3.

               La articolul 2 alineatul (3) primul paragraf se formulează după cum urmează:
               „(3)   Fără a aduce atingere dispozițiilor articolului 7, în cazuri excepționale, statele membre pot excepta un anumit proiect, în totalitate sau în parte, de la dispozițiile prevăzute de prezenta directivă.”

               4.

               La articolul 2 alineatul (3) litera (c), formula „după caz” se înlocuiește cu formula „dacă este aplicabil”.

               5.

               Articolul 3 se înlocuiește cu următorul text:
               „Articolul 3
               Evaluarea impactului asupra mediului identifică, descrie și evaluează într-o manieră corespunzătoare, în funcție de fiecare caz și în conformitate cu articolele 4 și 11, efectele directe și indirecte ale unui proiect asupra următorilor factori:

                           —

                           oameni, faună și floră;

                           —

                           sol, apă, aer, climă și peisaj;

                           —

                           bunuri materiale și patrimoniu cultural;

                           —

                           interacțiunea dintre factorii menționați la prima, a doua și a treia liniuță.”

               6.

               Articolul 4 se înlocuiește cu următorul text:
               „Articolul 4
               (1)   Sub rezerva articolului 2 alineatul (3), proiectele enumerate la anexa I se supun unei evaluări în conformitate cu articolele 5-10.
               (2)   Sub rezerva articolului 2 alineatul (3), pentru proiectele enumerate la anexa II, statele membre stabilesc

                           (a)

                           pe baza unei analize de caz
                           sau

                           (b)

                           pe baza pragurilor sau a criteriilor fixate de statul membru,

                     în cazul în care proiectul trebuie supus unei evaluări în conformitate cu articolele 5-10.
               Statele membre pot decide aplicarea ambelor proceduri prevăzute la literele (a) și (b).
               (3)   Atunci când se efectuează o analiză de caz sau se fixează praguri sau criterii în sensul alineatului (2), se ține seama de criteriile de selecție relevante stabilite la anexa III.
               (4)   Statele membre garantează că deciziile luate de autoritățile competente în conformitate cu alineatul (2) sunt puse la dispoziția publicului.”

               7.

               Articolul 5 se înlocuiește cu următorul text:
               „Articolul 5
               (1)   În cazul proiectelor care, în temeiul articolului 4, trebuie supuse unei evaluări a impactului asupra mediului, în conformitate cu articolele 5-10, statele membre adoptă măsurile necesare pentru a asigura că întreprinzătorul furnizează, într-o formă corespunzătoare, informațiile precizate la anexa IV, în măsura în care:

                           (a)

                           statele membre consideră că informațiile sunt relevante pentru un anumit stadiu al procedurii de autorizare, în funcție de caracteristicile specifice ale unui proiect dat sau ale unui tip de proiect sau de elementele de mediu care ar putea fi afectate;

                           (b)

                           statele membre consideră că, în mod normal, i se poate solicita unui întreprinzător să reunească aceste informații, ținând seama, inter alia, de cunoștințele și metodele de evaluare existente.

                     (2)   Statele membre iau măsurile necesare pentru a asigura că, în cazul în care întreprinzătorul solicită acest lucru, anterior prezentării unei cereri de autorizare, autoritatea competentă emite un aviz cu privire la informațiile pe care întreprinzătorul trebuie să le furnizeze în conformitate cu alineatul (1). Autoritatea competentă consultă întreprinzătorul și autoritățile menționate la articolul 6 alineatul (1) înaintea emiterii avizului. Faptul că autoritatea a emis un aviz în conformitate cu prezentul alineat nu o împiedică să solicite ulterior întreprinzătorului să prezinte informații suplimentare.
               Statele membre pot cere autorităților competente să emită un aviz, indiferent dacă întreprinzătorul solicită sau nu acest lucru.
               (3)   Informațiile care trebuie furnizate de întreprinzător în conformitate cu alineatul (1) cuprind cel puțin:

                           —

                           o descriere a proiectului, incluzând informații referitoare la locul, concepția și dimensiunile acestuia;

                           —

                           o descriere a măsurilor preconizate pentru a evita, a reduce și, dacă se poate, a remedia efectele negative importante;

                           —

                           datele necesare pentru a identifica și evalua principalele efecte pe care proiectul ar putea să le aibă asupra mediului;

                           —

                           un plan al principalelor alternative studiate de întreprinzător și o expunere a principalelor motive care stau la baza alegerii sale, ținând seama de efectele asupra mediului;

                           —

                           un rezumat nontehnic al informațiilor menționate la liniuțele anterioare.

                     (4)   Statele membre asigură, dacă este necesar, că autoritățile care dețin informații relevante, în special cu privire la articolul 3, pun aceste informații la dispoziția întreprinzătorului.”

               8.

               Articolul 6 alineatul (1) se înlocuiește cu următorul text:
               „(1)   Statele membre iau măsurile necesare pentru a asigura că autoritățile care ar putea fi interesate de un proiect, prin natura responsabilităților lor specifice în materie de mediu, au posibilitatea să emită avizul cu privire la informațiile furnizate de întreprinzător și la cererea de autorizare. În acest sens, statele membre desemnează autoritățile care trebuie consultate, în general sau de la caz la caz. Informațiile adunate sunt transmise autorităților respective în temeiul articolului 5. Statele membre stabilesc normele de aplicare privind consultarea.”
               Articolul 6 alineatul (2) se înlocuiește cu următorul text:
               „(2)   Statele membre garantează că orice cerere de autorizare, precum și informațiile reunite în conformitate cu articolul 5 sunt puse la dispoziția publicului în timp util, pentru a oferi publicului respectiv posibilitatea să își exprime părerea înainte ca proiectul să fie autorizat.”

               9.

               Articolul 7 se înlocuiește cu următorul text:
               „Articolul 7
               (1)   În cazul în care un stat membru constată că un proiect ar putea avea efecte importante asupra mediului în alte state membre sau în care un stat membru care ar putea fi afectat în mod considerabil solicită acest lucru, statul membru pe al cărui teritoriu urmează să se desfășoare proiectul transmite statului membru afectat în cel mai scurt termen, până la data informării propriului public, inter alia:

                           (a)

                           o descriere a proiectului, însoțită de orice informație disponibilă cu privire la potențialele sale efecte transfrontaliere;

                           (b)

                           informații cu privire la natura deciziei ce urmează să fie luată,

                     și îi acordă celuilalt stat membru un termen adecvat în care să își poată manifesta dorința de a participa la procedura de evaluare a efectelor asupra mediului, incluzând, eventual, informațiile prevăzute la alineatul (2).
               (2)   În cazul în care un stat membru care primește informațiile prevăzute la alineatul (1) își declară intenția de a participa la procedura de evaluare a efectelor asupra mediului, statul membru pe al cărui teritoriu urmează să se desfășoare proiectul transmite statului membru afectat, în caz că nu a făcut-o deja, informațiile culese în conformitate cu articolul 5 și orice informații relevante cu privire la procedura în cauză, precum și la cererea de autorizare.
               (3)   În plus, statele membre în cauză, fiecare în măsura în care este interesat:

                           (a)

                           dispun ca informațiile prevăzute la alineatele (1) și (2) să fie puse, într-un termen rezonabil, la dispoziția autorităților menționate la articolul 6 alineatul (1) și publicului vizat de pe teritoriul statului membru care ar putea fi afectat în mod considerabil și

                           (b)

                           garantează că autoritățile respective și publicul interesat au posibilitatea, înainte ca proiectul să fie autorizat, să își comunice avizul, într-un termen rezonabil, cu privire la informațiile transmise, autorității competente din statul membru pe al cărui teritoriu urmează să se desfășoare proiectul.

                     (4)   Statele membre în cauză intră în consultări care se referă, inter alia, la eventualele efecte transfrontaliere ale proiectului și la măsurile destinate să reducă sau să elimine aceste efecte și stabilesc un termen rezonabil pentru durata perioadei de consultare.
               (5)   Statele membre în cauză pot stabili normele de aplicare ale dispozițiilor prezentului articol.”

               10.

               Articolul 8 se înlocuiește cu textul următor:
               „Articolul 8
               Rezultatele consultărilor și informațiile adunate în temeiul articolelor 5, 6 și 7 trebuie luate în considerare în cadrul procedurii de autorizare.”

               11.

               Articolul 9 se înlocuiește cu textul următor:
               „Articolul 9
               (1)   În momentul luării unei decizii de a acorda sau refuza autorizația, autoritatea sau autoritățile competente informează publicul respectiv cu privire la aceasta, în conformitate cu procedurile corespunzătoare, și pun la dispoziția publicului următoarele informații:

                           —

                           conținutul deciziei și orice condiție aferentă;

                           —

                           motivele și considerentele pe care se bazează decizia;

                           —

                           o descriere, după caz, a principalelor măsuri destinate evitării, reducerii și, dacă se poate, compensării efectelor negative majore.

                     (2)   Autoritatea sau autoritățile competente informează statele membre care au fost consultate în temeiul articolului 7, adresându-le informațiile menționate la alineatul (1).”

               12.

               Articolul 10 se înlocuiește cu textul următor:
               „Articolul 10
               Dispozițiile prezentei directive nu aduc atingere obligației autorităților competente de a respecta limitele impuse de actele administrative de drept intern și de practicile legale acceptate cu privire la secretul industrial și comercial, inclusiv la proprietatea intelectuală și la protecția interesului public.
               În cazul aplicării articolul 7, transmiterea de informații unui alt stat membru și primirea de informații de către alt stat membru constituie obiectul restricțiilor în vigoare în statul membru în care este propus proiectul.”

               13.

               Articolul 11 alineatul (2) se înlocuiește cu textul următor:
               „(2)   În special, statele membre informează Comisia cu privire la orice criterii și/sau praguri fixate pentru selectarea proiectelor în cauză, în conformitate cu articolul 4 alineatul (2).”

               14.

               Articolul 13 se elimină.

               15.

               Anexele I, II și III se înlocuiesc cu anexele I, II, III și IV din anexa la prezenta directivă.

         Articolul 2
   La cinci ani de la intrarea în vigoare a prezentei directive, Comisia înaintează Parlamentului European și Consiliului un raport privind aplicarea și eficiența Directivei 85/337/CEE, astfel cum a fost modificată prin prezenta directivă. Raportul se bazează pe schimbul de informații prevăzut la articolul 11 alineatele (1) și (2).
   Pe baza acestui raport, Comisia prezintă Consiliului, după caz, propuneri suplimentare în vederea asigurării unei coordonări tot mai bune în aplicarea prezentei directive.
   Articolul 3
   (1)   Statele membre asigură intrarea în vigoare a actelor cu putere de lege și a actelor administrative necesare pentru a se conforma prezentei directive până la 14 martie 1999. Statele membre informează de îndată Comisia cu privire la aceasta.
   Atunci când statele membre adoptă aceste acte, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   În cazul în care o cerere de autorizare este înaintată unei autorități competente înainte de sfârșitul termenului stabilit la alineatul (1), dispozițiile Directivei 85/337/CEE se aplică în continuare, în versiunea anterioară prezentelor modificări.
   Articolul 4
   Prezenta directivă intră în vigoare în a douăzecea zi de la data publicării în Jurnalul Oficial al Comunităților Europene.

   Articolul 5
   Prezenta directivă se adresează statelor membre.

      Adoptată la Bruxelles, 3 martie 1997.

            Pentru Consiliu

            Președintele

         M. DE BOER

      (1)  JO C 130, 12.5.1994, p. 8 și

      JO C 81, 19.3.1996, p. 14.

      (2)  JO C 393, 31.12.1994, p. 1.

      (3)  JO C 210, 14.8.1995, p. 78.

      (4)  Avizul Parlamentului European din 11 octombrie 1995 (JO C 287, 30.10.1995, p. 101), Poziția comună a Consiliului din 25 iunie 1996 (JO C 248, 26.8.1996, p. 75) și Decizia Parlamentului European din 13 noiembrie 1996 (JO C 362, 2.12.1996, p. 103).

      (5)  JO L 175, 5.7.1985, p. 40. Directivă, astfel cum a fost modificată ultima dată prin Actul de aderare din 1994.

      (6)  JO L 103, 25.4.1979, p. 1. Directivă, astfel cum a fost modificată ultima dată prin Actul de aderare din 1994.

      (7)  JO L 206, 22.7.1992, p. 7.

      (8)  JO L 257, 10.10.1996, p. 26.”
   ANEXĂ
   „
         ANEXA I
         PROIECTE CARE INTRĂ SUB INCIDENȚA ARTICOLULUI 4 ALINEATUL (1)
         1.   Rafinării de țiței (cu excepția întreprinderilor care fabrică doar lubrifianți din țiței) și instalații de gazeificare și lichefiere a minimum 500 tone de cărbune sau șist bituminos pe zi.

                     —

                     Centrale termoelectrice și alte instalații de combustie cu o putere termică de minimum 300 megawați și

                     —

                     centrale nucleare și alte reactoare nucleare, inclusiv dezafectarea sau dezasamblarea acestor centrale sau reactoare (1) (cu excepția instalațiilor de cercetare pentru producerea și transformarea materialelor fisionabile și fertile, a căror putere maximă nu depășește 1 kilowatt de sarcină termică continuă).

                     (a)

                     Instalații pentru retratarea combustibililor nucleari iradiați;

                     (b)

                     instalații destinate:

                                 —

                                 producerii sau îmbogățirii combustibililor nucleari;

                                 —

                                 tratării combustibililor nucleari iradiați sau deșeurilor cu un înalt nivel de radioactivitate;

                                 —

                                 depozitării finale a combustibililor nucleari iradiați;

                                 —

                                 în exclusivitate depozitării finale a deșeurilor radioactive;

                                 —

                                 în exclusivitate depozitării (pe o perioadă mai mare de 10 ani) a combustibililor nucleari iradiați sau a deșeurilor radioactive într-un loc diferit de cel de producție.

                     —

                     Topitorii integrate pentru producerea primară a fontei și a oțelului;

                     —

                     instalații destinate producerii metalelor brute neferoase din minereuri, concentrate din minereu sau materii prime secundare prin procedee metalurgice, chimice sau electrolitice.

               5.   Instalații pentru extragerea azbestului și pentru prelucrarea și transformarea azbestului și a produselor care conțin azbest: pentru produse din azbociment, cu o producție anuală de peste 20 000 tone de produse finite, pentru garnituri de fricțiune, cu o producție anuală de peste 50 tone de produse finite și pentru alte utilizări ale azbestului, cu cantități utilizate de peste 200 tone pe an.
         6.   Instalații chimice integrate, adică instalații pentru fabricarea la scară industrială a substanțelor prin utilizarea unor procedee de conversie chimică, în care mai multe unități sunt grupate și legate funcțional și care sunt destinate:

                     (i)

                     fabricării produselor chimice organice de bază;

                     (ii)

                     fabricării produselor chimice anorganice de bază;

                     (iii)

                     fabricării îngrășămintelor pe bază de fosfor, azot și potasiu (îngrășăminte simple sau compuse);

                     (iv)

                     fabricării produselor fitosanitare de bază și a substanțelor biocide;

                     (v)

                     fabricării produselor farmaceutice de bază prin utilizarea unui procedeu chimic sau biologic;

                     (vi)

                     fabricării explozibililor.

                     (a)

                     Construirea de linii pentru traficul feroviar de lungă distanță și de aeroporturi (2) cu o lungime a pistei de minimum 2 100 m;

                     (b)

                     construirea de autostrăzi și șosele (3);

                     (c)

                     construirea unei șosele cu patru sau mai multe benzi sau realinierea și/sau lărgirea unei șosele existente cu două sau mai puține benzi pentru a o transforma într-o șosea cu patru sau mai multe benzi, în cazul în care șoseaua nou-constituită sau porțiunea de șosea realiniată și/sau lărgită se întinde pe o lungime de cel puțin 10 km.

                     (a)

                     Căi navigabile interne și porturi pentru traficul navigabil intern care să permită accesul ambarcațiunilor de peste 1 350 tone;

                     (b)

                     porturi comerciale, cheiuri pentru încărcare și descărcare legate de uscat și porturi de larg (cu excepția cheiurilor pentru bacuri) care permit traficul ambarcațiunilor de peste 1 350 tone.

               9.   Instalații de eliminare a deșeurilor periculoase (adică a deșeurilor pentru care se aplică Directiva 91/689/CEE (4) prin incinerare, tratare chimică (procedee definite la anexa IIA la Directiva 75/442/CEE (5), la poziția D9) sau prin îngropare.
         10.   Instalații de eliminare a deșeurilor nepericuloase prin incinerare, tratare chimică (procedee definite la anexa IIA la Directiva 75/442/CEE, la poziția D9) cu o capacitate de peste 100 tone pe zi.
         11.   Sisteme de captare și de reîncărcare artificială a apei subterane în care volumul anual de apă captată sau reîncărcată atinge sau depășește 10 milioane de metri cubi.

                     (a)

                     Lucrări de transfer al resurselor de apă între bazine fluviale, în cazul în care respectivul transfer vizează prevenirea eventualelor penurii de apă și în care volumul anual de apă transferată depășește 100 de milioane metri cubi;

                     (b)

                     în toate celelalte cazuri, lucrări de transfer al resurselor de apă între bazine fluviale, în cazul în care debitul mediu anual, prevăzut pentru mai mulți ani, al bazinului de captare depășește 2 000 de milioane metri cubi și în cazul în care volumul apei transferate este mai mare decât 5 % din acest debit.

               Din ambele situații se exclude transferul apei potabile furnizate în rețea.
         13.   Instalații de tratare a apei reziduale cu o capacitate superioară celei prevăzute pentru un echivalent de 150 000 de locuitori, în conformitate cu articolul 2 punctul 6 din Directiva 91/271/CEE (6).
         14.   Extracția petrolului și a gazelor naturale în scopuri comerciale, în cazul în care cantitatea extrasă depășește 500 tone de petrol pe zi sau 500 000 metri cubi de gaz pe zi.
         15.   Baraje și alte instalații destinate reținerii sau depozitării permanente a apei, în cazul în care noul volum de apă sau volumul suplimentar de apă reținută sau depozitată depășește 10 milioane metri cubi.
         16.   Conducte pentru transportul gazului, al petrolului sau al produselor chimice cu un diametru mai mare de 800 mm și cu o lungime mai mare de 40 km.
         17.   Exploatații de creștere intensivă a păsărilor de curte și a porcinelor cu o capacitate care poate primi mai mult de:

                     (a)

                     85 000 de pui maturi, respectiv 60 000 de găini;

                     (b)

                     3 000 de porci de producție (cu o greutate mai mare de 30 kg) sau

                     (c)

                     900 de scroafe.

               18.   Instalații industriale destinate

                     (a)

                     fabricării pastei de hârtie din lemn sau din alte materiale fibroase;

                     (b)

                     fabricării hârtiei și a cartonului, cu o capacitate de producție de peste 200 tone pe zi.

               19.   Cariere și exploatații miniere de suprafață, în cazul în care suprafața șantierului depășește 25 hectare sau, pentru turbării, 150 hectare.
         20.   Construirea cablurilor electrice suspendate cu o tensiune de minimum 220 kV și o lungime mai mare de 15 km.
         21.   Instalații de depozitare a petrolului, a produselor petrochimice sau chimice, cu o capacitate de minimum 200 000 tone.

         ANEXA II
         PROIECTE CARE INTRĂ SUB INCIDENȚA ARTICOLULUI 4 ALINEATUL (2)
         1.   Agricultura, silvicultura și acvacultura

                     (a)

                     Proiecte pentru restructurarea proprietăților funciare rurale;

                     (b)

                     proiecte pentru folosirea terenului necultivat sau a suprafețelor seminaturale în scopul exploatării agricole intensive;

                     (c)

                     proiecte hidraulice agricole, inclusiv proiecte de irigare și de asanare și desecare a solului;

                     (d)

                     împăduriri inițiale și defrișări în vederea reconversiei solului;

                     (e)

                     instalații de creștere intensivă a animalelor de fermă (proiecte neincluse în anexa I);

                     (f)

                     piscicultură intensivă;

                     (g)

                     recuperarea terenului din mare.

               2.   Industria extractivă

                     (a)

                     Cariere, exploatații miniere la zi și turbării (proiecte neincluse la anexa I);

                     (b)

                     exploatații miniere subterane;

                     (c)

                     extracția mineralelor prin dragare marină sau fluvială;

                     (d)

                     foraje de mare adâncime, cu excepția forajelor pentru investigarea stabilității solului, în special:

                                 —

                                 foraj geotermic;

                                 —

                                 foraj pentru depozitarea deșeurilor nucleare;

                                 —

                                 foraj pentru alimentarea cu apă;

                     (e)

                     instalații industriale de suprafață pentru extracția cărbunelui, a petrolului, a gazelor naturale și a minereurilor, precum și a șistului bituminos.

               3.   Industria energetică

                     (a)

                     Instalații industriale pentru producerea electricității, a aburului și a apei calde (proiecte neincluse la anexa I);

                     (b)

                     instalații industriale pentru transportul gazelor, al aburului și al apei calde; transmiterea energiei electrice prin cabluri aeriene (proiecte neincluse la anexa I);

                     (c)

                     depozitarea la suprafață a gazelor naturale;

                     (d)

                     depozitarea în rezervoare subterane a gazelor combustibile;

                     (e)

                     depozitarea la suprafață a combustibililor fosili;

                     (f)

                     brichetarea industrială a huilei și a lignitului;

                     (g)

                     instalații pentru colectarea și tratarea deșeurilor radioactive (altele decât cele menționate la anexa I);

                     (h)

                     instalații pentru producerea energiei hidroelectrice;

                     (i)

                     instalații destinate transformării energiei eoliene în energie electrică (parcuri eoliene).

               4.   Producerea și prelucrarea metalelor

                     (a)

                     Instalații pentru producerea fontei sau a oțelului (fuziune primară sau secundară), inclusiv echipamente pentru turnare continuă;

                     (b)

                     instalații pentru prelucrarea metalelor feroase:

                                 (i)

                                 laminoare la cald;

                                 (ii)

                                 fierării cu ciocane;

                                 (iii)

                                 aplicarea unui strat protector metalic prin topire;

                     (c)

                     topitorii de metale feroase;

                     (d)

                     instalații pentru topirea, inclusiv aliajul, metalelor neferoase, cu excepția metalelor prețioase, precum și a produselor de recuperare (rafinare, turnare prin topire etc.);

                     (e)

                     instalații pentru tratarea de suprafață a metalelor și a materialelor plastice prin folosirea unor procedee electrolitice sau chimice;

                     (f)

                     fabricarea și asamblarea autovehiculelor și fabricarea motoarelor pentru autovehicule;

                     (g)

                     șantiere navale;

                     (h)

                     instalații pentru construcția și reparația aeronavelor;

                     (i)

                     fabricarea materialului feroviar;

                     (j)

                     matrițare de fond prin materiale explozibile;

                     (k)

                     instalații pentru calcinarea și sinterizarea minereurilor metalice.

               5.   Industria de prelucrare a mineralelor

                     (a)

                     Cuptoare de cocs (distilare uscată a cărbunelui);

                     (b)

                     instalații pentru fabricarea cimentului;

                     (c)

                     instalații pentru producerea azbestului și fabricarea produselor din azbest (proiecte neincluse la anexa I);

                     (d)

                     instalații pentru fabricarea sticlei și a fibrei de sticlă;

                     (e)

                     instalații pentru topirea substanțelor minerale, inclusiv pentru producerea fibrelor minerale;

                     (f)

                     fabricarea produselor ceramice prin ardere, în special a țiglei pentru acoperiș, a cărămizii refractare, a țiglei, a gresiei ceramice sau a porțelanului.

               6.   Industria chimică (Proiecte neincluse în anexa I)

                     (a)

                     Tratarea produselor intermediare și fabricarea preparatelor chimice;

                     (b)

                     fabricarea pesticidelor și a produselor farmaceutice, a vopselei și lacurilor, a elastomerilor și a peroxizilor;

                     (c)

                     instalații de depozitare a petrolului, a produselor petrochimice și chimice.

               7.   Industria alimentară

                     (a)

                     Fabricarea uleiurilor și a grăsimilor vegetale și animale;

                     (b)

                     ambalarea în cutii și conserve a produselor animale și vegetale;

                     (c)

                     fabricarea produselor lactate;

                     (d)

                     fabricarea și malțificarea berii;

                     (e)

                     fabricarea dulciurilor și a siropurilor;

                     (f)

                     instalații destinate sacrificării animalelor;

                     (g)

                     instalații industriale pentru fabricarea amidonului;

                     (h)

                     uzine pentru fabricarea făinii de pește și a unturii de pește;

                     (i)

                     fabrici de zahăr.

               8.   Industriile textilă, a pielăriei, a lemnului și a hârtiei

                     (a)

                     Instalații industriale pentru fabricarea hârtiei și a cartonului (proiecte neincluse în anexa I);

                     (b)

                     instalații pentru pretratarea (operațiuni de spălare, înălbire, mercerizare) sau vopsirea fibrelor sau a textilelor;

                     (c)

                     uzine pentru tăbăcirea pieilor brute și prelucrate;

                     (d)

                     instalații pentru prelucrarea și producerea celulozei.

               9.   Industria cauciucului
         Fabricarea și tratarea produselor pe bază de elastomeri.
         10.   Proiecte de infrastructură

                     (a)

                     Proiecte de amenajare a zonelor industriale;

                     (b)

                     proiecte de amenajare urbană, inclusiv construirea de centre comerciale și parcări publice;

                     (c)

                     construcția de căi ferate și platforme de transbordare intermodală, precum și de terminale intermodale (proiecte neincluse la anexa I);

                     (d)

                     construcția de aerodromuri (proiecte neincluse la anexa I);

                     (e)

                     construcția de drumuri, porturi și instalații portuare, inclusiv porturi pentru pescuit (proiecte neincluse la anexa I);

                     (f)

                     construcția căilor navigabile interne neincluse la anexa I, lucrări de canalizare și de regularizare a inundațiilor;

                     (g)

                     baraje și alte instalații destinate să rețină apa sau să o depoziteze pe termen lung (proiecte neincluse la anexa I);

                     (h)

                     linii de tramvai, căi ferate aeriene sau subterane, linii suspendate sau linii similare de o anumită categorie și folosite exclusiv sau în principal pentru transportul persoanelor;

                     (i)

                     conducte de gaz și petrol (proiecte neincluse la anexa I);

                     (j)

                     instalații de apeducte pe distanțe lungi;

                     (k)

                     lucrări costiere pentru combaterea eroziunii și lucrări maritime destinate modificării coastei prin construirea de baraje, diguri portuare, jetele și alte lucrări de protecție împotriva acțiunii mării, cu excepția întreținerii și a reconstruirii acestor lucrări;

                     (l)

                     sisteme de captare și de reîncărcare artificială a apei subterane neincluse la anexa I;

                     (m)

                     lucrări de transfer al resurselor de apă între bazine fluviale neincluse la anexa I.

               11.   Alte proiecte

                     (a)

                     Piste permanente de curse automobilistice sau piste de încercare pentru autovehicule;

                     (b)

                     instalații pentru evacuarea deșeurilor (proiecte neincluse la anexa I);

                     (c)

                     uzine de tratare a apei reziduale (proiecte neincluse la anexa I);

                     (d)

                     terenuri de depozitare a nămolului industrial;

                     (e)

                     depozitarea fierului vechi, inclusiv a vehiculelor casate;

                     (f)

                     bancuri de testare pentru motoare, turbine sau reactoare;

                     (g)

                     instalații pentru fabricarea fibrelor minerale artificiale;

                     (h)

                     instalații pentru recuperarea sau distrugerea substanțelor explozibile;

                     (i)

                     centre de ecarisaj.

               12.   Turism și agrement

                     (a)

                     Piste de schi, teleschiuri și telecabine și lucrări de amenajare aferente;

                     (b)

                     porturi de agrement;

                     (c)

                     sate de vacanță și complexuri hoteliere din afara zonelor urbane și lucrări de amenajare aferente;

                     (d)

                     terenuri permanente de camping și campinguri de rulote;

                     (e)

                     parcuri de distracții.

                     —

                     Orice modificare sau extensie a proiectelor menționate la anexa I sau la anexa II, deja autorizate, executate sau în curs de executare, care pot avea efecte negative semnificative asupra mediului;

                     —

                     proiecte prevăzute la anexa I care sunt întreprinse exclusiv sau în principal pentru perfectarea și testarea noilor metode și produse și care nu sunt utilizate pentru o perioadă mai lungă de doi ani.

         ANEXA III
         CRITERII DE SELECȚIE PREVĂZUTE ÎN ARTICOLUL 4 ALINEATUL (3)
         1.   Caracteristicile proiectelor
         Caracteristicile proiectelor trebuie luate în considerare în special în funcție de:

                     —

                     dimensiunea proiectului;

                     —

                     cumularea cu alte proiecte;

                     —

                     utilizarea resurselor naturale;

                     —

                     producția de deșeuri;

                     —

                     poluare și alte efecte nocive;

                     —

                     riscul producerii de accidente, legate în special de substanțele și tehnologiile utilizate.

               2.   Localizarea proiectelor
         Sensibilitatea mediului în zonele geografice care ar putea fi afectate de proiect trebuie luată în considerare în special în funcție de:

                     —

                     destinația existentă a terenului;

                     —

                     bogăția, calitatea și capacitatea de regenerare relativă a resurselor naturale ale zonei;

                     —

                     capacitatea de încărcare a mediului natural, acordând o atenție specială următoarelor zone:

                                 (a)

                                 zone umede;

                                 (b)

                                 zone costiere;

                                 (c)

                                 zone montane și forestiere;

                                 (d)

                                 rezervații și parcuri naturale;

                                 (e)

                                 zone repertorizate sau protejate de legislația internă a statelor membre; arii cu protecție specială indicate de statele membre în conformitate cu Directivele 79/409/CEE și 92/43/CEE;

                                 (f)

                                 zone în care normele de calitate a mediului fixate de legislația comunitară sunt deja depășite;

                                 (g)

                                 zone cu o densitate mare a populației;

                                 (h)

                                 peisaje importante din punct de vedere istoric, cultural și arheologic.

               3.   Caracteristicile impactului potențial
         Efectele semnificative pe care le-ar putea avea un proiect trebuie tratate ținând seama de criteriile enumerate la punctele 1 și 2, în special în funcție de:

                     —

                     răspândirea impactului (zona geografică și ponderea populației afectate);

                     —

                     natura transfrontalieră a impactului;

                     —

                     amploarea și complexitatea impactului;

                     —

                     probabilitatea impactului;

                     —

                     durata, frecvența și reversibilitatea impactului.

         ANEXA IV
         INFORMAȚII PREVĂZUTE LA ARTICOLUL 5 ALINEATUL (1)

                     1.

                     Descrierea proiectului, care să cuprindă, în special:

                                 —

                                 o descriere a caracteristicilor fizice ale întregului proiect și cerințele în materie de utilizare a terenului în cursul fazelor de construcție și funcționare;

                                 —

                                 o descriere a principalelor caracteristici ale procedeelor de fabricație, de exemplu, natura și cantitatea materialelor utilizate;

                                 —

                                 estimarea, în funcție de tip și cantitate, a reziduurilor și a emisiilor potențiale (poluarea apei, aerului și solului, zgomot, vibrații, lumină, căldură, radiații etc.), rezultate din desfășurarea proiectului propus.

                     2.

                     După caz, un plan al principalelor alternative studiate de către întreprinzătorul proiectului și o prezentare a principalelor motive care susțin alegerea lui, luând în considerare efectele asupra mediului.

                     3.

                     Descrierea elementelor de mediu care ar putea fi afectate în mod semnificativ de către proiectul propus, cuprinzând, în special, populația, fauna, flora, solul, apa, aerul, factorii climatici, bunurile materiale, inclusiv patrimoniul arheologic și arhitectural, peisajul și relațiile dintre toți acești factori.

                     4.

                     Descrierea (7) efectelor semnificative pe care proiectul propus le poate avea asupra mediului și care rezultă din:

                                 —

                                 existența proiectului;

                                 —

                                 utilizarea resurselor naturale;

                                 —

                                 emisiile de poluanți, crearea fenomenelor nocive și eliminarea deșeurilor,

                           precum și descrierea de către întreprinzător a metodelor de estimare folosite pentru evaluarea efectelor asupra mediului.

                     5.

                     Descrierea măsurilor preconizate pentru prevenirea, reducerea și, dacă este posibil, compensarea oricăror efecte nefavorabile asupra mediului.

                     6.

                     Un rezumat nontehnic al informațiilor furnizate în rubricile menționate anterior.

                     7.

                     Prezentarea oricăror dificultăți (deficiențe tehnice sau lipsa cunoștințelor profesionale) întâlnite de către întreprinzătorul proiectului la sintetizarea informațiilor necesare.

               ”

      (1)  Centralele nucleare și alte reactoare nucleare nu se mai încadrează în această categorie după ce întreg combustibilul nuclear și alte elemente contaminate radioactiv au fost complet îndepărtate din instalație.

      (2)  În sensul prezentei directive, noțiunea de «aeroport» corespunde definiției date prin Convenția de la Chicago din 1944 care instituie Organizația Internațională a Aviației Civile (anexa 14).

      (3)  În sensul prezentei directive, noțiunea de «șosea specială» corespunde definiției date prin Acordul european privind principalele artere de trafic internațional din 15 noiembrie 1975.

      (4)  JO L 377, 31.12.1991, p. 20. Directivă, astfel cum a fost modificată ultima dată prin Directiva 94/31/CE (JO L 168, 2.7.1994, p. 28).

      (5)  JO L 194, 25.7.1975, p. 39. Directivă, astfel cum a fost modificată ultima dată prin Decizia 94/3/CE a Comisiei (JO L 5, 7.1.1994, p. 15).

      (6)  JO L 135, 30.5.1991, p. 40. Directivă, astfel cum a fost modificată ultima dată prin Actul de aderare din 1994.

      (7)  Această descriere ar trebui să cuprindă efectele directe și toate efectele indirecte, secundare, cumulative, pe termen scurt, mediu și lung, temporare și permanente, pozitive și negative ale proiectului.


title: Directiva Comisiei 2007/76/CE din 20 decembrie 2007 de modificare a Directivei 91/414/CEE a Consiliului în vederea includerii substanțelor active fludioxonil, clomazon și prosulfocarb (Text cu relevanță pentru SEE )

text:
               21.12.2007

               RO

               Jurnalul Oficial al Uniunii Europene

               L 337/100

      DIRECTIVA COMISIEI 2007/76/CE
   din 20 decembrie 2007
   de modificare a Directivei 91/414/CEE a Consiliului în vederea includerii substanțelor active fludioxonil, clomazon și prosulfocarb
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (1), în special articolul 6 alineatul (1),
   întrucât:

               (1)

               Regulamentele (CE) nr. 451/2000 (2) și (CE) nr. 1490/2002 (3) ale Comisiei stabilesc normele detaliate de punere în aplicare a fazei a treia a programului de lucru menționat la articolul 8 alineatul (2) din Directiva 91/414/CEE, precum și o listă de substanțe active care urmează să fie evaluate în ceea ce privește posibila lor includere în anexa I la Directiva 91/414/CEE. Această listă include fludioxonilul, clomazonul și prosulfocarbul.

               (2)

               Efectele acestor substanțe active asupra sănătății umane și asupra mediului pentru utilizările propuse de solicitanți au fost evaluate în conformitate cu dispozițiile prevăzute în Regulamentele (CE) nr. 451/2000 și (CE) nr. 1490/2002. În plus, regulamentele respective desemnează statele membre raportoare care trebuie să înainteze rapoartele de evaluare și recomandările relevante către Autoritatea Europeană pentru Siguranța Alimentară (AESA), în conformitate cu articolul 10 alineatul (1) din Regulamentul (CE) nr. 1490/2002. Pentru fludioxonil și clomazon, statul membru raportor a fost Danemarca, iar toate informațiile relevante au fost prezentate la datele de 5 aprilie 2005, respectiv 16 martie 2005. Pentru prosulfocarb, statul membru raportor a fost Suedia, iar toate informațiile relevante au fost prezentate la data de 20 aprilie 2005.

               (3)

               Rapoartele de evaluare pentru fludioxonil, clomazon și prosulfocarb au fost revizuite de statele membre și de AESA și au fost prezentate Comisiei la 27 iulie 2007, sub forma Rapoartelor științifice AESA (4). Aceste rapoarte au fost revizuite de către statele membre și de către Comisie în cadrul Comitetului permanent pentru lanțul alimentar și sănătatea animală și au fost finalizate la data de 9 octombrie 2007, sub forma unor rapoarte de analiză ale Comisiei cu privire la fludioxonil, clomazon și prosulfocarb.

               (4)

               Din diferitele analize făcute, a rezultat că produsele de protecție a plantelor care conțin fludioxonil, clomazon și prosulfocarb pot fi considerate că satisfac cerințele stabilite la articolul 5 alineatul (1) literele (a) și (b) din Directiva 91/414/CEE, în special în ceea ce privește întrebuințările examinate și descrise în rapoartele de analiză ale Comisiei. Aceste substanțe active ar trebui, prin urmare, incluse în anexa I, pentru a se asigura că autorizațiile pentru produsele de protecție a plantelor care conțin aceste substanțe active pot fi acordate, în toate statele membre, în conformitate cu prevederile acelei directive.

               (5)

               Înaintea includerii unei substanțe active în anexa I, trebuie să se acorde un termen rezonabil pentru a permite statelor membre și părților interesate să se pregătească pentru îndeplinirea noilor cerințe care vor rezulta în urma includerii.

               (6)

               Fără a aduce atingere obligațiilor descrise în Directiva 91/414/CEE, ca urmare a includerii unei substanțe active în anexa I, statele membre trebuie să dispună de o perioadă de șase luni de la includere pentru a revizui autorizațiile provizorii existente pentru produsele de protecție a plantelor care conțin fludioxonil, clomazon și prosulfocarb, pentru a se asigura că sunt îndeplinite cerințele prevăzute în Directiva 91/414/CEE, în special articolul 13, precum și condițiile relevante din anexa I. Statele membre trebuie să modifice, să înlocuiască sau să retragă, după caz, autorizațiile existente, în conformitate cu prevederile Directivei 91/414/CEE. Este necesar să se facă o derogare de la termenul menționat anterior și să se prevadă un termen mai lung pentru prezentarea și evaluarea dosarului complet, menționat în anexa III, al fiecărui produs de protecție a plantelor, pentru fiecare utilizare preconizată, în conformitate cu principiile uniforme prevăzute în Directiva 91/414/CEE.

               (7)

               Experiența dobândită din includerile precedente în anexa I la Directiva 91/414/CEE ale substanțelor active evaluate în conformitate cu Regulamentul (CEE) nr. 3600/92 a arătat că pot interveni dificultăți în interpretarea obligațiilor titularilor de autorizații existente în ceea ce privește accesul la informații. Pentru a evita dificultăți suplimentare, este necesar să se precizeze obligațiile statelor membre, în special aceea de a verifica dacă titularul unei autorizații are acces la un dosar care îndeplinește cerințele din anexa II la directiva menționată. Această precizare nu impune, cu toate acestea, noi obligații statelor membre sau titularilor de autorizații în raport cu directivele care au fost adoptate până în prezent pentru modificarea anexei I.

               (8)

               Prin urmare, este necesar ca Directiva 91/414/CEE să fie modificată în consecință.

               (9)

               Măsurile prevăzute de prezenta directivă sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTA DIRECTIVĂ:
   Articolul 1
   Anexa I la Directiva 91/414/CEE se modifică în conformitate cu anexa la prezenta directivă.
   Articolul 2
   Statele membre adoptă și publică până la 30 aprilie 2009, cel târziu, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textul dispozițiilor respective și un tabel de corespondență între dispozițiile respective și prezenta directivă.
   Statele membre aplică aceste dispoziții de la 1 mai 2009.
   Atunci când statele membre adoptă aceste dispoziții, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 3
   (1)   După caz, statele membre modifică sau retrag, în conformitate cu Directiva 91/414/CEE, până la 30 aprilie 2009, autorizațiile existente pentru produsele de protecție a plantelor care conțin fludioxonil, clomazon și prosulfocarb ca substanțe active.
   Până la acea dată, statele membre trebuie să verifice în mod deosebit dacă sunt îndeplinite condițiile din anexa I la prezenta directivă cu privire la fludioxonil, clomazon și prosulfocarb, cu excepția celor identificate în partea B a tabelului cuprinzând respectiva substanță activă, precum și dacă titularul autorizației are un dosar sau are acces la un dosar care respectă cerințele din anexa II la directiva respectivă, în conformitate cu prevederile articolului 13 din directivă.
   (2)   Prin derogare de la alineatul (1), orice produs de protecție a plantelor autorizat care conține fludioxonil, clomazon și prosulfocarb ca substanțe active unice sau asociate cu alte substanțe active, toate înscrise în anexa I la Directiva 91/414/CEE până la 31 octombrie 2008, face obiectul unei reevaluări de către statele membre în conformitate cu principiile uniforme prevăzute în anexa VI la Directiva 91/414/CEE, pe baza unui dosar care îndeplinește cerințele anexei III la directiva menționată și care ia în considerare partea B a înscrierilor în anexa I la directiva menționată cu privire la fludioxonil, clomazon și, respectiv, prosulfocarb. Pe baza acestei evaluări, statele membre stabilesc dacă produsul respectă condițiile prevăzute la articolul 4 alineatul (1) literele (b), (c), (d) și (e) din Directiva 91/414/CEE.
   În urma acestei proceduri, statele membre:

               (a)

               în cazul unui produs care conține fludioxonil, clomazon sau prosulfocarb ca substanță activă unică, modifică sau retrag autorizația, după caz, până la 31 octombrie 2012; sau

               (b)

               în cazul unui produs care conține fludioxonil, clomazon sau prosulfocarb asociat cu alte substanțe active, modifică sau retrag autorizația, după caz, până la 31 octombrie 2012 sau până la data fixată pentru a se proceda la respectiva modificare sau retragere prevăzută de directiva sau directivele prin care s-a(u) adăugat substanța (substanțele) în cauză în anexa I la Directiva 91/414/CEE, în cazul în care respectiva dată este ulterioară.

         Articolul 4
   Prezenta directivă intră în vigoare la 1 noiembrie 2008.
   Articolul 5
   Prezenta directivă se adresează statelor membre.

      Adoptată la Bruxelles, 20 decembrie 2007.

            Pentru Comisie

         Markos KYPRIANOU

            Membru al Comisiei

      (1)  JO L 230, 19.8.1991, p. 1. Directivă modificată ultima dată prin Directiva 2007/52/CE a Comisiei (JO L 214, 17.8.2007, p. 3).

      (2)  JO L 55, 29.2.2000, p. 25. Regulament modificat ultima dată prin Regulamentul (CE) nr. 1044/2003 (JO L 151, 19.6.2003, p. 32).

      (3)  JO L 224, 21.8.2002, p. 23. Regulament modificat ultima dată prin Regulamentul (CE) nr. 1095/2007 (JO L 246, 21.9.2007, p. 19).

      (4)  EFSA Scientific Report (2007) 110, 1-85, Conclusion regarding the peer review of the pesticide risk assessment of the active substance fludioxonil (finalizat la 27 iulie 2007).

      EFSA Scientific Report (2007) 109, 1-73, Conclusion regarding the peer review of the pesticide risk assessment of the active substance clomazone (finalizat la 27 iulie 2007), versiunea din 3 august 2007.

      EFSA Scientific Report (2007) 111, 1-81, Conclusion regarding the peer review of the pesticide risk assessment of the active substance prosulfocarb (finalizat la 27 iulie 2007).

      ANEXĂ
      Următoarele date se adaugă la sfârșitul tabelului din anexa I la Directiva 91/414/CEE:

                     Nr.

                     Denumire comună, numere de identificare

                     Denumire IUPAC

                     Puritate (1)

                     Data intrării în vigoare

                     Data expirării includerii

                     Dispoziții specifice

                     „166

                     Prosulfocarb
                     nr. CAS 52888-80-9
                     nr. CIPAC 539

                     S-benzil dipropil(tiocarbamat)

                     970 g/kg

                     1 noiembrie 2008

                     31 octombrie 2018

                     PARTEA A
                     Se pot autoriza numai utilizările ca erbicid.
                     PARTEA B
                     Pentru punerea în aplicare a principiilor uniforme din anexa VI, se vor lua în considerare concluziile din raportul de examinare a prosulfocarbului, în special apendicele I și II, în forma lor finalizată de către Comitetul permanent pentru lanțul alimentar și sănătatea animală la 9 octombrie 2007.
                     Cu ocazia acestei evaluări generale, statele membre trebuie să acorde o atenție deosebită:

                                 —

                                 siguranței operatorului și să se asigure că în condițiile de utilizare este prevăzută folosirea de echipamente de protecție personală corespunzătoare;

                                 —

                                 protejării organismelor acvatice și să vegheze ca cerințele de autorizare să conțină, după caz, măsuri de atenuare a riscurilor ca, de exemplu, zone-tampon;

                                 —

                                 protejării plantelor nevizate și să vegheze ca cerințele de autorizare să conțină, după caz, măsuri de atenuare a riscurilor, ca, de exemplu, prezența pe teren a unor zone-tampon netratate cu substanța activă.

                     167

                     Fludioxonil
                     nr. CAS 131341-86-1
                     nr. CIPAC 522

                     4-(2,2-difluor-1,3-benzodioxol-4-il)-1H-pirol-3-carbonitril

                     950 g/kg

                     1 noiembrie 2008

                     31 octombrie 2018

                     PARTEA A
                     Se pot autoriza numai utilizările ca fungicid.
                     PARTEA B
                     Cu ocazia evaluării cererilor de autorizare pentru produse de protecție a plantelor care conțin fludioxonil pentru alte utilizări decât tratarea semințelor, statele membre trebuie să acorde o atenție deosebită criteriilor prevăzute la articolul 4 alineatul (1) litera (b) și să vegheze la obținerea tuturor datelor și informațiilor necesare înainte de acordarea unei astfel de autorizații și:

                                 —

                                 să acorde o atenție deosebită riscurilor de poluare a apelor subterane în zonele vulnerabile, în special prin metaboliții de fotoliză din sol CGA 339833 și CGA 192155;

                                 —

                                 să acorde o atenție deosebită protejării peștilor și organismelor acvatice nevertebrate.

                           Condițiile de autorizare trebuie să includă măsuri de diminuare a riscului, după caz.
                     Pentru punerea în aplicare a principiilor uniforme din anexa VI, se vor lua în considerare concluziile din raportul de examinare a fludioxonilului, în special apendicele I și II, în forma lor finalizată de către Comitetul permanent pentru lanțul alimentar și sănătatea animală la 9 octombrie 2007.

                     168

                     Clomazon
                     nr. CAS 81777-89-1
                     nr. CIPAC 509

                     2-(2-clorbenzil)-4,4-dimetil-1,2-oxazolidin-3-onă

                     960 g/kg

                     1 noiembrie 2008

                     31 octombrie 2018

                     PARTEA A
                     Se pot autoriza numai utilizările ca erbicid.
                     PARTEA B
                     Pentru punerea în aplicare a principiilor uniforme din anexa VI, se vor lua în considerare concluziile din raportul de examinare a clomazonului, în special apendicele I și II, în forma lor finalizată de către Comitetul permanent pentru lanțul alimentar și sănătatea animală la 9 octombrie 2007.
                     Cu ocazia acestei evaluări generale, statele membre trebuie să acorde o atenție deosebită:

                                 —

                                 siguranței operatorului și să se asigure că în condițiile de utilizare este prevăzută folosirea de echipamente de protecție personală corespunzătoare;

                                 —

                                 protejării plantelor-nețintă și să vegheze ca cerințele de autorizare să conțină, după caz, măsuri de atenuare a riscurilor, ca, de exemplu, zone-tampon.”

         (1)  Mai multe detalii privind identitatea și specificațiile substanței active sunt oferite în raportul de analiză.


title: Directiva 2014/101/UE a Comisiei din 30 octombrie 2014 de modificare a Directivei 2000/60/CE a Parlamentului European și a Consiliului de stabilire a unui cadru de politică comunitară în domeniul apei  Text cu relevanță pentru SEE

text:
               31.10.2014

               RO

               Jurnalul Oficial al Uniunii Europene

               L 311/32

         DIRECTIVA 2014/101/UE A COMISIEI
   din 30 octombrie 2014
   de modificare a Directivei 2000/60/CE a Parlamentului European și a Consiliului de stabilire a unui cadru de politică comunitară în domeniul apei
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2000/60/CE a Parlamentului European și a Consiliului din 23 octombrie 2000 de stabilire a unui cadru de politică comunitară în domeniul apei (1), în special articolul 20 alineatul (1) primul paragraf,
   întrucât:

               (1)

               Este necesar să se asigure calitatea și comparabilitatea metodelor utilizate pentru controlul parametrilor tip rezultați ca urmare a responsabilității ce revine statelor membre de realizare a monitorizării ecologice a apei în temeiul articolului 8 din Directiva 2000/60/CE.

               (2)

               Punctul 1.3.6 din anexa V la Directiva 2000/60/CE prevede că metodele utilizate pentru controlul parametrilor tip sunt în conformitate cu standardele internaționale enumerate la respectivul punct sau cu alte standarde naționale sau internaționale care asigură furnizarea de date de calitate științifică și comparabilitate echivalente. Standardele internaționale enumerate în anexa V erau cele disponibile la momentul adoptării respectivei directive.

               (3)

               De la publicarea Directivei 2000/60/CE, Comitetul European de Standardizare (CEN) a publicat o serie de noi standarde, unele dintre acestea împreună cu Organizația Internațională de Standardizare, referitoare la prelevarea biologică a fitoplanctonului, a macrofitelor și a fitobentosului, a nevertebratelor bentonice, a peștilor și la caracteristicile hidromorfologice. Aceste standarde ar trebui adăugate la punctul 1.3.6 din anexa V la Directiva 2000/60/CE.

               (4)

               Ca urmare a procesului continuu de dezvoltare de noi standarde și de actualizare a celor deja existente, unele dintre standardele enumerate la punctul 1.3.6 din anexa V la Directiva 2000/60/CE nu mai sunt publicate de către organismele membre ale CEN și, prin urmare, ar trebui eliminate.

               (5)

               Două dintre standardele enumerate (EN ISO 8689-1:1999 și EN ISO 8689-2:1999 9) la punctul 1.3.6 din anexa V la Directiva 2000/60/CE nu făceau referire la monitorizare, ci la clasificarea biologică; ulterior, acestea au fost luate în considerare în cadrul procesului de elaborare a protocoalelor pentru stabilirea limitelor între clase, din cadrul strategiei comune de punere în aplicare a Directivei 2000/60/CE și în prezent pot fi eliminate.

               (6)

               Prin urmare, Directiva 2000/60/CE ar trebui modificată în consecință.

               (7)

               Măsurile prevăzute de prezenta directivă sunt conforme cu avizul Comitetului instituit prin articolul 21 alineatul (1) din Directiva 2000/60/CE,

         ADOPTĂ PREZENTA DIRECTIVĂ:
   Articolul 1
   Anexa V la Directiva 2000/60/CE se modifică în conformitate cu anexa la prezenta directivă.
   Articolul 2
   (1)   Statele membre asigură intrarea în vigoare a actelor cu putere de lege și a actelor administrative necesare pentru a se conforma prezentei directive până cel târziu la 20 mai 2016. Statele membre comunică Comisiei textul acestor acte.
   Atunci când statele membre adoptă actele respective, acestea conțin o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.

      Adoptată la Bruxelles, 30 octombrie 2014.

            Pentru Comisie

            Președintele

         José Manuel BARROSO

      (1)  JO L 327, 22.12.2000, p. 1.

      ANEXĂ
      În anexa V din Directiva 2000/60/CE, punctul 1.3.6 din se înlocuiește cu următorul text:

         „1.3.6.   Standarde pentru controlul elementelor calitative

         Metodele utilizate pentru controlul parametrilor tip se vor conforma cu standardele internaționale enumerate mai jos în ceea ce privește controlul sau cu alte standarde naționale sau internaționale care asigură furnizarea de date de calitate științifică și comparabilitate echivalente.

            Standarde pentru prelevarea elementelor calitative biologice

         Metode generice de utilizat în coroborare cu metodele specifice prevăzute în standardele referitoare la următoarele elemente calitative biologice:

                     EN ISO 5667-3:2012

                     Calitatea apei — Prelevare — Partea a 3-a: Conservarea și manipularea probelor

            Standarde pentru fitoplancton

                     EN 15204:2006

                     Calitatea apei — Ghid pentru analiza de rutină a abundenței și compoziției fitoplanctonului prin utilizarea microscopiei inverse (metoda Utermöhl)

                     EN 15972:2011

                     Calitatea apei — Ghid pentru studiul cantitativ și calitativ al fitoplanctonului marin

                     ISO 10260:1992

                     Calitatea apei — Măsurarea parametrilor biochimici — Determinarea spectrometrică a conținutului de clorofilă «a»

            Standarde pentru macrofite și fitobentos

                     EN 15460:2007

                     Calitatea apei — Ghid pentru studiul macrofitelor din lacuri

                     EN 14184:2014

                     Calitatea apei — Ghid pentru studiul macrofitelor acvatice din ape curgătoare

                     EN 15708:2009

                     Calitatea apei — Ghid pentru studiul, prelevarea și analiza în laborator a fitobentosului din apele curgătoare de mică adâncime

                     EN 13946:2014

                     Calitatea apei — Ghid pentru prelevarea uzuală și pregătirea diatomeelor bentonice din râuri și lacuri

                     EN 14407:2014

                     Calitatea apei — Ghid pentru identificarea și numărarea probelor de diatomee bentonice din râuri și lacuri

            Standarde pentru nevertebrate bentonice

                     EN ISO 10870:2012

                     Calitatea apei — Linii directoare pentru selecția metodelor și dispozitivelor de eșantionare pentru macro-nevertebratele bentonice din apele dulci

                     EN 15196:2006

                     Calitatea apei — Ghid de prelevare și prelucrare a exuviilor pupelor de Chironomidae (ordin Diptera) pentru evaluarea ecologică

                     EN 16150:2012

                     Calitatea apei — Ghid pentru prelevarea macro-nevertebratelor bentonice din apele curgătoare de mică adâncime proporțional cu suprafețele de acoperire ale habitatelor

                     EN ISO 19493:2007

                     Calitatea apei — Ghid pentru studii biologice marine referitoare la populațiile din substratul dur

                     EN ISO 16665:2013

                     Calitatea apei — Linii directoare pentru prelevare cantitativă și tratare a probelor de macrofaună marină de substrat moale

            Standarde pentru pești

                     EN 14962:2006

                     Calitatea apei — Ghid pentru domeniul de aplicare și metodele de prelevare pești

                     EN 14011:2003

                     Calitatea apei — Prelevarea peștilor cu ajutorul electricității

                     EN 15910:2014

                     Calitatea apei — Ghid pentru estimarea abundenței peștilor prin utilizarea metodelor hidroacustice mobile

                     EN 14757:2005

                     Calitatea apei — Prelevarea peștilor utilizând plase cu mărimi diferite ale ochiurilor

            Standarde pentru parametrii hidromorfologici

                     EN 14614:2004

                     Calitatea apei — Ghid pentru evaluarea caracteristicilor hidromorfologice ale râurilor

                     EN 16039:2011

                     Calitatea apei — Ghid pentru evaluarea caracteristicilor hidromorfologice ale lacurilor

            Standarde pentru parametrii fizico-chimici

         Oricare standarde CEN/ISO relevante.”